**Мен-Тәуелсіздіктің құрдасымын.**

 Биыл-егемендігімізге 30 жыл! Бұл әсіресе мен үшін және Тәуелсіздіктің құрдастары үшін ерекше жыл. Дүниеге шыр етіп келген күннен бастап «тәуелсіз елдің ұрпақтары» деген аталы сөзді естіп өстім. Қаншама бахадүр бабаларымыз қаны мен жанын азаттықтың ақ жолына сарп етті десеңші.

 Тәуелсіздіктің құрдасы атану мен үшін үлкен мәртебе, бақыт және мақтаныш. Мен 1991 жылы 15 тамызда ШҚО. Тарбағатай ауданы Ахметбұлақ ауылында дүниеге келдім. 1998 жылы 1 сыныпқа бардым. Білім ордасын 2009 жылы аяқтадым.Мектеп қабырғасында оқып жүргенде ұлағатты ұстаздардан тәлім алдым, арманым сол кісілердей бала жанының жанашыры, ақылманы,бағбаны болу еді. Сол арман мені жетелеп 2014 жылы Алматы қаласындағы Абай атындағы ҰПУ-не оқуға түстім. Университетті 2018 жылы бітірдім. Сол жылы Ұлан ауданы Жаңа-Қанай ауылындағы орта мектептің география пәнінің мұғалімі болып жұмысты бастадым. Мұғалім болып жүргеніме биыл 3 жыл болды.Осы уақыт аралығында оқушыларды білім олимпиадаларына қатыстырдым.Республикалық олимпиадалардың дипломымен марапатталдым. Мектептің әр қоғамдық іс-шараларына белсене қатысамын, үлкенге – ізет, кішіге- көмек көрсету өз парызым деп санаймын. Себебі, тұғыры биік тәуелсіз елдің азаматы – саналы, білікті,білімді, өзгелер үлгі тұтар жан-жақты болуы тиіс.

 Мен үшін Отаныма аз да болса пайдамды тигізіп елімнің болашағы үшін еңбек етуден асқан абырой жоқ. Адам- бала кезінен бастап қалыптасады.Осы кезден бастап баланың болашақ тұлға,өз елінің азаматы ретінде негізі қалана бастайды. Елдің болашағы білімді жастардың қолында екені анық. Бүгінгі шәкірт - ертеңгі маман. Сондықтан шәкірттеріме сапалы білім беруге тырысамын. Оларға тәуелсіз елімізде сапалы білім алуға барлық жағдай жасалған. Ендігі алдымда тұрған мақсаттардың бірі - Отанға,өз халқына деген сүйіспеншілігі мол жас ұрпақты тәрбиелеу.

 Тәуелсіздіктің құрдасы болу да бір бақыт. Отанымыздың даңқын асыру-біздің міндетіміз. Тәуелсіздіктің ақ таңында туып өскен біздер үшін бұл үлкен қуаныш ұлы мереке .Тәуелсіздігіміздің тұғыры биік,халқымыздың абырой-беделі асқақтай берсін демекпін.

 «Қанай орта мектебі» КММ

 География пәнінің мұғалімі: Байбазаров Дастан Далелбекұлы